Управни одбор Народне библиотеке „Његош“ Књажевац, на седници одржаној 11.03.2015. године, на основу члана 17. Закона о библиотечко-информационој делатности („Службени гласник РС“ бр. 52/2011) и члана и члана 38. став 1. тачка 10, а у вези са чланом 21. и 22. Статута, расписао је

 **Ј А В Н И К О Н К У Р С**

 **за избор директора Народне библиотеке**

 **„ЊЕГОШ“ Књажевац**

1. Подаци о установи: Народна библиотека „Његош“- Установа културе, Књажевац, Бранка Радичевића 1, Матични број: 07127847, ПИБ: 100630740, Претежна делатност: 91.01 – делатност библиотека и архива.

2. Расписује се конкурс за избор директора Народне библиотеке „Његош“ Књажевац, на мандатни период од четири године.

3. Право учешћа на конкурсу имају сва заинтересована лица, која поред општих услова прописаних законом, испуњавају и следеће посебне услове:

- да имају високо образовање,

- да имају најмање три године радног искуства у области културе.

4. Рок за достављање писмено образложених пријава је 15 дана од дана објављивања конкурса у дневном листу „Политика“.

5. Уз пријаву, кандидати су дужни да доставе: диплому о стеченом образовању; извод из матичне књиге рођених, уверење о држављанству Републике Србије; потврду о радном искуству; уверење, не старије од шест месеци, да се против кандидата не води истрага и да против њега није подигнута оптужница за кривична дела која се гоне по службеној дужности и предлог Програма рада и развоја Библиотеке за период од четири године.

6. Пријаве, као и документација из тачке 5. ове одлуке достављају се у оригиналу или овереној фотокопији на адресу: Народна библиотека „Његош“, Бранка Радичевића 1, 19350 Књажевац.

 ПРЕДСЕДНИК УПРАВНОГ ОДБОРА

 Александра Јовановић

 \_\_\_\_\_\_\_\_\_\_\_\_\_\_\_\_\_\_\_\_